Rīgā

21.06.2018. Nr.2.4-3/1246

**Valsts kancelejai**

*Par Ministru kabineta rīkojuma projektu „**Grozījumi Ministru kabineta 2016.gada 11.oktobra rīkojumā Nr.584 „Par XXVI Vispārējo latviešu dziesmu un XVI Deju svētku rīcības komiteju””*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.3.apakšpunktu, iesniedzu izskatīšanai Ministru kabineta sēdē **steidzamības kārtībā** Ministru kabineta rīkojuma projektu „Grozījumi Ministru kabineta 2016.gada 11.oktobra rīkojumā Nr.584 „Par XXVI Vispārējo latviešu dziesmu un XVI Deju svētku rīcības komiteju””(turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Dziesmu un deju svētku likuma 7.panta pirmās daļas 8.punktu, kas nosaka, ka Ministru kabinets apstiprina Vispārējo latviešu dziesmu un deju svētku rīcības komiteju (turpmāk – Rīcības komiteja). Atbilstoši Dziesmu un deju svētku likuma 8.1panta ceturtajai daļai Rīcības komiteja izskata un pieņem lēmumus Dziesmu un deju svētku sagatavošanas un norises organizatoriskajos jautājumos un nodrošina Dziesmu un deju svētku rīkošanā iesaistīto institūciju darbības koordināciju.Saskaņā ar Dziesmu un deju svētku likuma 8.1panta otro daļu Rīcības komitejas sastāvā iekļauj pārstāvjus no Finanšu ministrijas, Iekšlietu ministrijas, Izglītības un zinātnes ministrijas, Kultūras ministrijas, Veselības ministrijas, Vides aizsardzības un reģionālās attīstības ministrijas, Latvijas Pašvaldību savienības, Neatliekamās medicīniskās palīdzības dienesta, Rīgas domes un citām institūcijām, kuras iesaistītas Dziesmu un deju svētku sagatavošanā un norisē.Ņemot vērā Neatliekamās medicīniskās palīdzības dienesta sniegto informāciju par deleģētā pārstāvja maiņu, Projekts paredz atbilstoši precizēt Rīcības komitejas sastāvu, lai Rīcības komiteja varētu pildīt normatīvajos aktos noteiktās funkcijas. |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6.apakšpunktu Projektu izsludināt Valsts sekretāru sanāksmē nav nepieciešams. |
| Informācija par saskaņojumiem | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 111.6.apakšpunktu Projekts bez iebildumiem saskaņots ar Veselības ministriju un Neatliekamās medicīniskās palīdzības dienestu. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Latvijas Nacionālā kultūras centra direktore Signe Pujāte. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Saskaņā ar Neatliekamās medicīniskās palīdzības dienesta 2018.gada 13.jūnijā sniegto informāciju Neatliekamās medicīniskās palīdzības dienestu Rīcības komitejā turpmāk pārstāvēs direktore Liene Cipule. |
| Steidzamības kārtības pamatojums | Projektu nepieciešams izskatīt steidzamības kārtā, lai XXVI Vispārējo latviešu dziesmu un XVI Deju svētku norises laikā no 2018.gada 30.jūnija līdz 8.jūlijam Rīcības komitejā būtu nodrošināta Neatliekamās medicīniskās palīdzības dienesta pārstāvība saskaņā Dziesmu un deju svētku likuma 8.1 panta otro daļu. |
| Jautājuma savlaicīgas neiesniegšanas iemesli | Projekts iesniegts iespējami savlaicīgi.  |
| Lēmuma pieņemšanas galējais termiņš  | 2018.gada 26.jūnijs. |

Pielikumā:

1. Ministru kabineta rīkojuma projekts „Grozījumi Ministru kabineta 2016.gada 11.oktobra rīkojumā Nr.584 „Par XXVI Vispārējo latviešu dziesmu un XVI Deju svētku rīcības komiteju”” (KMRik\_200618\_groz\_DZSV\_ricibas\_komiteja) uz 1 lp.;
2. Veselības ministrijas 2018.gada 20.jūnija elektronisks saskaņojums (VMAtz\_200618\_groz\_DZSV\_ricibas\_komiteja) uz 1 lp.;
3. Neatliekamās medicīniskās palīdzības dienesta 2018.gada 20.jūnija elektronisks saskaņojums (NMPDAtz\_200618\_groz\_DZSV\_ricibas\_komi

teja) uz 1 lp.

Kultūras ministre D.Melbārde

Jaunkalne-Kapustāne 67228985

Dace.Jaunkalne-Kapustane@lnkc.gov.lv